CELEX: 32018D0680
Language: el
Date: 2018-05-02 00:00:00
Title: Απόφαση (ΕΕ) 2018/680 της Επιτροπής, της 2ας Μαΐου 2018, σχετικά με τη θέσπιση κριτηρίων απονομής του οικολογικού σήματος της ΕΕ σε υπηρεσίες καθαρισμού εσωτερικών χώρων [κοινοποιηθείσα υπό τον αριθμό C(2018) 2503] (Κείμενο που παρουσιάζει ενδιαφέρον για τον ΕΟΧ )

4.5.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 114/22
            
         ΑΠΌΦΑΣΗ (ΕΕ) 2018/680 ΤΗΣ ΕΠΙΤΡΟΠΉΣ
   της 2ας Μαΐου 2018
   σχετικά με τη θέσπιση κριτηρίων απονομής του οικολογικού σήματος της ΕΕ σε υπηρεσίες καθαρισμού εσωτερικών χώρων
   
      
         [κοινοποιηθείσα υπό τον αριθμό C(2018) 2503]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 66/2010 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με το οικολογικό σήμα της ΕΕ (EU Ecolabel) (1), και ιδίως το άρθρο 8 παράγραφος 2,
   Έπειτα από διαβούλευση με το συμβούλιο οικολογικής σήμανσης της Ευρωπαϊκής Ένωσης,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 66/2010 ορίζει κανόνες για τη θέσπιση και την εφαρμογή του προαιρετικού συστήματος οικολογικού σήματος της ΕΕ, το οποίο προορίζεται για την προώθηση προϊόντων και υπηρεσιών με υψηλό επίπεδο περιβαλλοντικών επιδόσεων.
            
         
               (2)
            
            
               Ο κανονισμός (ΕΚ) αριθ. 66/2010 προβλέπει τον καθορισμό ειδικών κριτηρίων για την απονομή του οικολογικού σήματος της ΕΕ για κάθε κατηγορία προϊόντων.
            
         
               (3)
            
            
               Η πρόταση για την ανάπτυξη κριτηρίων απονομής οικολογικού σήματος της ΕΕ για τις υπηρεσίες καθαρισμού εσωτερικών χώρων υποβλήθηκε από εκπροσώπους του κλάδου επαγγελματικού καθαρισμού. Σε αυτή τη βάση, η Επιτροπή δρομολόγησε και ηγήθηκε της κατάρτισης των εν λόγω κριτηρίων.
            
         
               (4)
            
            
               Είναι σκόπιμο να θεσπιστούν κριτήρια απονομής του οικολογικού σήματος της ΕΕ για τις υπηρεσίες καθαρισμού εσωτερικών χώρων με σκοπό την προώθηση της χρήσης καθαριστικών προϊόντων και εξαρτημάτων με χαμηλό αντίκτυπο στο περιβάλλον, της κατάρτισης του προσωπικού σε θέματα περιβάλλοντος, των βάσεων ενός συστήματος περιβαλλοντικής διαχείρισης, και της σωστής διαλογής των αποβλήτων.
            
         
               (5)
            
            
               Λαμβανομένου υπόψη του κύκλου της καινοτομίας στην περίπτωση της συγκεκριμένης κατηγορίας προϊόντων, τα κριτήρια απονομής οικολογικού σήματος της ΕΕ που θεσπίστηκαν για τις υπηρεσίες καθαρισμού εσωτερικών χώρων, καθώς και οι σχετικές απαιτήσεις εκτίμησης και εξακρίβωσης, θα πρέπει να ισχύουν επί πέντε έτη από την ημερομηνία κοινοποίησης της παρούσας απόφασης.
            
         
               (6)
            
            
               Ένας κωδικός που αντιστοιχεί στην κατηγορία προϊόντων αποτελεί αναπόσπαστο μέρος των αριθμών καταχώρισης οικολογικού σήματος της ΕΕ. Για να είναι οι αρμόδιες αρχές σε θέση να αποδώσουν έναν αριθμό καταχώρισης οικολογικού σήματος της ΕΕ σε υπηρεσίες καθαρισμού που συμμορφώνονται με τα κριτήρια απονομής οικολογικού σήματος της ΕΕ, θα πρέπει να αποδοθεί ένας κωδικός στην εν λόγω κατηγορία προϊόντων.
            
         
               (7)
            
            
               Οι διατάξεις της παρούσας απόφασης είναι σύμφωνες με τη γνώμη της επιτροπής που συγκροτήθηκε βάσει του άρθρου 16 του κανονισμού (ΕΚ) αριθ. 66/2010,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η κατηγορία προϊόντων «υπηρεσίες καθαρισμού εσωτερικών χώρων» συνίσταται στην παροχή τακτικών υπηρεσιών επαγγελματικού καθαρισμού, που εκτελούνται σε εσωτερικούς χώρους σε εμπορικά κτίρια, κτίρια θεσμικών οργάνων και άλλα κτίρια που είναι ανοιχτά στο κοινό καθώς και ιδιωτικές κατοικίες. Οι χώροι όπου εκτελούνται υπηρεσίες καθαρισμού μπορούν να περιλαμβάνουν, μεταξύ άλλων, χώρους γραφείων, εγκαταστάσεις υγιεινής και δημόσια προσβάσιμους νοσοκομειακούς χώρους, όπως διάδρομοι, αίθουσες αναμονής και αίθουσες διαλείμματος.
   2.   Περιλαμβάνει επίσης τον καθαρισμό γυάλινων επιφανειών που είναι προσβάσιμες χωρίς τη χρήση ειδικού εξοπλισμού ή μηχανημάτων.
   3.   Η εν λόγω κατηγορία προϊόντων δεν περιλαμβάνει δραστηριότητες απολύμανσης ή τις δραστηριότητες καθαρισμού που λαμβάνουν χώρα σε εγκαταστάσεις παραγωγής ή τις δραστηριότητες για τις οποίες τα προϊόντα καθαρισμού παρέχονται από τον πελάτη.
   Άρθρο 2
   Για τους σκοπούς της παρούσας απόφασης ισχύουν οι ακόλουθοι ορισμοί:
   1.   «τακτικές υπηρεσίες επαγγελματικού καθαρισμού»: υπηρεσίες επαγγελματικού καθαρισμού που παρέχονται τουλάχιστον μία φορά ανά μήνα, με εξαίρεση τον καθαρισμό τζαμιών που θεωρείται τακτικός όταν διενεργείται τουλάχιστον μία φορά ανά τρίμηνο·
   2.   «μη αραιωμένα προϊόντα καθαρισμού»: προϊόντα που πρέπει να αραιώνονται πριν από τη χρήση τους και που έχουν αναλογία αραίωσης τουλάχιστον 1:100·
   3.   «εξαρτήματα καθαρισμού»: επαναχρησιμοποιήσιμα προϊόντα καθαρισμού όπως πανιά, σφουγγαρίστρες και κουβάδες νερού·
   4.   «μικροΐνα»: συνθετική ίνα λεπτότερη από ένα denier ή ένα decitex/νήμα·
   5.   «εγκαταστάσεις του αιτούντος»: χώροι όπου ο αιτών ασκεί διοικητικά και οργανωτικά καθήκοντα που συνδέονται με τη δραστηριότητά του·
   6.   «εργασίες καθαρισμού εσωτερικών χώρων με οικολογικό σήμα της ΕΕ»: εργασίες που εκτελούνται από το προσωπικό στο πλαίσιο παροχής τακτικών υπηρεσιών επαγγελματικού καθαρισμού εσωτερικών χώρων.
   Άρθρο 3
   1.   Προκειμένου να απονεμηθεί το οικολογικό σήμα της ΕΕ δυνάμει του κανονισμού (ΕΚ) αριθ. 66/2010, η υπηρεσία πρέπει να ανήκει στην κατηγορία προϊόντων «υπηρεσίες καθαρισμού εσωτερικών χώρων», όπως ορίζεται στο άρθρο 1 της παρούσας απόφασης, και να πληροί τις σχετικές απαιτήσεις εκτίμησης και εξακρίβωσης που παρατίθενται στο παράρτημα της παρούσας απόφασης, καθώς και τους ακόλουθους όρους:
   
               α)
            
            
               συμμορφώνεται με όλα τα υποχρεωτικά κριτήρια που καθορίζονται στο παράρτημα της παρούσας απόφασης·
            
         
               β)
            
            
               συμμορφώνεται με επαρκή αριθμό των προαιρετικών κριτηρίων που παρατίθενται στο παράρτημα της παρούσας απόφασης, ώστε να συγκεντρώνει τουλάχιστον 14 πόντους·
            
         
               γ)
            
            
               υπόκειται σε χωριστές λογιστικές εγγραφές σε σχέση με άλλες υπηρεσίες που παρέχονται από τον ίδιο φορέα εκμετάλλευσης και δεν εμπίπτουν στο πεδίο εφαρμογής της παρούσας απόφασης, συμπεριλαμβανομένων άλλων υπηρεσιών καθαρισμού εσωτερικών χώρων που δεν πληρούν τις απαιτήσεις που καθορίζονται στην παρούσα απόφαση.
            
         2.   Ο φορέας εκμετάλλευσης στον οποίο έχει απονεμηθεί οικολογικό σήμα της ΕΕ για υπηρεσίες καθαρισμού εσωτερικών χώρων δεν παρέχει άλλες υπηρεσίες που δεν καλύπτονται από το οικολογικό σήμα της ΕΕ, εκτός εάν οι υπηρεσίες καθαρισμού εσωτερικών χώρων που καλύπτονται από το οικολογικό σήμα της ΕΕ παρέχονται από κλάδο, θυγατρική, υποκατάστημα ή τμήμα του φορέα αυτού που είναι σαφώς διακριτό από αυτόν και τηρεί χωριστά λογιστικά βιβλία.
   Κάθε άλλη υπηρεσία που παρέχεται από τον εν λόγω φορέα εκμετάλλευσης και δεν εμπίπτει στο πεδίο εφαρμογής της παρούσας απόφασης, συμπεριλαμβανομένων και άλλων υπηρεσιών καθαρισμού εσωτερικών χώρων που δεν πληρούν τις προϋποθέσεις που προβλέπονται στην παρούσα απόφαση, δεν καλύπτονται από την άδεια χρήσης του οικολογικού σήματος της ΕΕ για τις υπηρεσίες καθαρισμού εσωτερικών χώρων και δεν διατίθενται στην αγορά ως τέτοιες.
   3.   Όταν ένας φορέας εκμετάλλευσης στον οποίο έχει απονεμηθεί οικολογικό σήμα της ΕΕ για υπηρεσίες καθαρισμού εσωτερικών χώρων χρησιμοποιεί υπεργολάβους για την παροχή των εν λόγω υπηρεσιών, οι εν λόγω υπεργολάβοι πρέπει επίσης να είναι κάτοχοι άδειας για το οικολογικό σήμα της ΕΕ για υπηρεσίες καθαρισμού εσωτερικών χώρων.
   Άρθρο 4
   Τα κριτήρια για την κατηγορία προϊόντων «υπηρεσίες καθαρισμού εσωτερικών χώρων» και οι σχετικές απαιτήσεις εκτίμησης και εξακρίβωσης ισχύουν για πέντε έτη από την ημερομηνία κοινοποίησης της παρούσας απόφασης.
   Άρθρο 5
   Για διοικητικούς σκοπούς, η κατηγορία προϊόντων «υπηρεσίες καθαρισμού εσωτερικών χώρων» λαμβάνει τον κωδικό αριθμό «052».
   Άρθρο 6
   Η παρούσα απόφαση απευθύνεται στα κράτη μέλη.
   
      Βρυξέλλες, 2 Μαΐου 2018.
      
         
            Για την Επιτροπή
         
         Karmenu VELLA
         
            Μέλος της Επιτροπής
         
      
   
   
      (1)  ΕΕ L 27 της 30.1.2010, σ. 1.
   
      ΠΑΡΑΡΤΗΜΑ
      
         ΚΡΙΤΗΡΙΑ ΑΠΟΝΟΜΗΣ ΟΙΚΟΛΟΓΙΚΟΥ ΣΗΜΑΤΟΣ ΤΗΣ ΕΕ ΚΑΙ ΑΠΑΙΤΗΣΕΙΣ ΕΚΤΙΜΗΣΗΣ ΚΑΙ ΕΞΑΚΡΙΒΩΣΗΣ ΓΙΑ ΤΗΝ ΚΑΤΗΓΟΡΙΑ ΠΡΟΪΟΝΤΩΝ «ΥΠΗΡΕΣΙΕΣ ΚΑΘΑΡΙΣΜΟΥ ΕΣΩΤΕΡΙΚΩΝ ΧΩΡΩΝ»
      
      ΓΕΝΙΚΟ ΠΛΑΙΣΙΟ
      ΚΡΙΤΗΡΙΑ
      Κριτήρια απονομής του οικολογικού σήματος της ΕΕ για την κατηγορία προϊόντων: υπηρεσίες καθαρισμού εσωτερικών χώρων
      
         Υποχρεωτικά κριτήρια
      
      
               
                  Κριτήριο M1:
               
               
                  Χρήση προϊόντων καθαρισμού με χαμηλές περιβαλλοντικές επιπτώσεις.
               
            
               
                  Κριτήριο M2:
               
               
                  Δοσολογία προϊόντων καθαρισμού
               
            
               
                  Κριτήριο M3:
               
               
                  Χρήση προϊόντων με μικροΐνες
               
            
               
                  Κριτήριο M4:
               
               
                  Κατάρτιση του προσωπικού
               
            
               
                  Κριτήριο M5:
               
               
                  Βασικές αρχές ενός συστήματος περιβαλλοντικής διαχείρισης
               
            
               
                  Κριτήριο M6:
               
               
                  Διαλογή στερεών αποβλήτων στις εγκαταστάσεις του αιτούντος
               
            
               
                  Κριτήριο M7:
               
               
                  Πληροφορίες που αναγράφονται στο οικολογικό σήμα της ΕΕ
               
            
         Προαιρετικά κριτήρια
      
      
               
                  Κριτήριο O1:
               
               
                  Υψηλός βαθμός χρήσης προϊόντων καθαρισμού με χαμηλές περιβαλλοντικές επιπτώσεις (μέχρι 3 βαθμοί)
               
            
               
                  Κριτήριο O2:
               
               
                  Χρησιμοποίηση συμπυκνωμένων, μη αραιωμένων προϊόντων καθαρισμού (μέχρι 3 βαθμοί)
               
            
               
                  Κριτήριο O3:
               
               
                  Υψηλός βαθμός χρήσης προϊόντων από μικροΐνες (μέχρι 3 βαθμοί)
               
            
               
                  Κριτήριο O4:
               
               
                  Χρήση εξαρτημάτων καθαρισμού με χαμηλές περιβαλλοντικές επιπτώσεις (μέχρι 4 βαθμοί)
               
            
               
                  Κριτήριο O5:
               
               
                  Ενεργειακή απόδοση των ηλεκτρικών σκουπών (3 βαθμοί)
               
            
               
                  Κριτήριο O6:
               
               
                  Καταχώριση EMAS ή πιστοποίηση ISO 14001 του παρέχοντος την υπηρεσία (μέχρι 5 βαθμοί)
               
            
               
                  Κριτήριο O7:
               
               
                  Διαχείριση στερεών αποβλήτων στους χώρους καθαρισμού (2 βαθμοί)
               
            
               
                  Κριτήριο O8:
               
               
                  Ποιότητα της υπηρεσίας (μέχρι 3 βαθμοί)
               
            
               
                  Κριτήριο O9:
               
               
                  Κατοχή ή μίσθωση στόλου οχημάτων από τον αιτούντα (μέχρι 5 βαθμοί)
               
            
               
                  Κριτήριο O10:
               
               
                  Αποδοτικότητα των πλυντηρίων ρούχων που ανήκουν ή μισθώνονται από τον αιτούντα (μέχρι 4 βαθμοί)
               
            
               
                  Κριτήριο O11:
               
               
                  Υπηρεσίες που φέρουν οικολογικό σήμα, και άλλα προϊόντα που φέρουν οικολογικό σήμα (μέχρι 5 βαθμοί)
               
            
               
                  Κριτήριο O12:
               
               
                  Αναλώσιμα είδη και ηλεκτρικοί στεγνωτήρες χεριών που παρέχονται στον πελάτη (μέχρι 3 βαθμοί)
               
            ΕΚΤΙΜΗΣΗ ΚΑΙ ΕΞΑΚΡΙΒΩΣΗ
      Οι ειδικές απαιτήσεις εκτίμησης και εξακρίβωσης περιλαμβάνονται σε κάθε κριτήριο.
      Όταν ο αιτών οφείλει να υποβάλει δηλώσεις, τεκμηρίωση, αναλύσεις, εκθέσεις δοκιμών ή άλλα αποδεικτικά στοιχεία από τα οποία να προκύπτει η συμμόρφωση προς τα κριτήρια, αυτά επιτρέπεται να προέρχονται από τον αιτούντα και/ή από τον/τους προμηθευτή/-ές του και/ή από τον/τους υπεργολάβο/-ους του.
      Οι αρμόδιοι φορείς προτιμούν τις βεβαιώσεις που εκδίδονται από φορείς οι οποίοι έχουν διαπιστευτεί σύμφωνα με το αντίστοιχο εναρμονισμένο πρότυπο για τα εργαστήρια δοκιμών και βαθμονόμησης, και έχουν ελεγχθεί από φορείς οι οποίοι έχουν πιστοποιηθεί σύμφωνα με το αντίστοιχο εναρμονισμένο πρότυπο για φορείς πιστοποίησης προϊόντων, διεργασιών και υπηρεσιών. Η διαπίστευση πραγματοποιείται σύμφωνα με τον κανονισμό (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου (1).
      Πληροφορίες που αντλούνται από περιβαλλοντικές δηλώσεις που υποβάλλονται δυνάμει του κανονισμού (ΕΚ) αριθ. 1221/2009 του Ευρωπαϊκού Κοινοβουλίου και του Συμβουλίου (2) μπορούν να χρησιμοποιηθούν ως αποδεικτικά μέσα αντί των βεβαιώσεων που αναφέρονται στην προηγούμενη παράγραφο.
      Επιτρέπεται να χρησιμοποιούνται μέθοδοι δοκιμών διαφορετικές από τις αναφερόμενες σε κάθε κριτήριο, εφόσον είναι αποδεκτές ως ισοδύναμες από τον αρμόδιο φορέα που αξιολογεί την αίτηση.
      Οι αρμόδιοι φορείς δύνανται να ζητούν την υποβολή περαιτέρω δικαιολογητικών και να διενεργούν ανεξάρτητους ελέγχους.
      Οι αρμόδιοι φορείς διενεργούν επιτόπια επίσκεψη στις εγκαταστάσεις του αιτούντος και μία τουλάχιστον επιτόπια επιθεώρηση των υπηρεσιών καθαρισμού που παρέχονται σε χώρο καθαρισμού πριν από την απονομή του σήματος.
      Αφού λάβει το οικολογικό σήμα της ΕΕ, ο αιτών υποβάλλει περιοδικά στον αρμόδιο φορέα κατάλογο των χώρων καθαρισμού όπου παρέχει υπηρεσίες καθαρισμού με οικολογικό σήμα της ΕΕ, αναφέροντας την πρώτη και την τελευταία ημέρα εργασιών για κάθε χώρο. Η περίοδος μεταξύ των κοινοποιήσεων των νέων εγκαταστάσεων καθαρισμού δεν υπερβαίνει τους τέσσερις μήνες, εκτός εάν ο αιτών δεν έχει συνάψει νέες συμβάσεις. Ο αρμόδιος φορέας μπορεί να διενεργεί επιτόπιες επισκέψεις παρακολούθησης στις εγκαταστάσεις του αιτούντος ή σε χώρο καθαρισμού σε τακτά χρονικά διαστήματα κατά τη διάρκεια της περιόδου ισχύος του σήματος.
      Ως προϋπόθεση, οι υπηρεσίες πρέπει να πληρούν όλες τις σχετικές νομικές απαιτήσεις της χώρας (των χωρών) όπου παρέχονται οι «υπηρεσίες καθαρισμού εσωτερικών χώρων». Ειδικότερα, η επιχείρηση πρέπει να βρίσκεται σε λειτουργία και να είναι εγγεγραμμένη σε μητρώο, σύμφωνα με τις απαιτήσεις της εθνικής ή τοπικής νομοθεσίας, και το προσωπικό να απασχολείται νομίμως και να είναι ασφαλισμένο. Για τον σκοπό αυτό, οι υπάλληλοι διαθέτουν έγκυρη εθνική έγγραφη σύμβαση, λαμβάνουν τουλάχιστον τον εθνικό ή περιφερειακό κατώτατο μισθό όπως καθορίζεται στις συλλογικές συμβάσεις ή, ελλείψει συλλογικής σύμβασης, τουλάχιστον τον νόμιμο εθνικό ή περιφερειακό κατώτατο μισθό, και έχουν ωράριο εργασίας που συμμορφώνεται με το εθνικό δίκαιο.
      Ο αιτών δηλώνει και αποδεικνύει ότι οι υπηρεσίες συμμορφώνονται με τις εν λόγω απαιτήσεις με ανεξάρτητη εξακρίβωση ή τεκμηρίωση, με την επιφύλαξη της εθνικής νομοθεσίας για την προστασία των προσωπικών δεδομένων (π.χ. αντίγραφο του εγγράφου κοινωνικής πολιτικής, αντίγραφα των συμβάσεων, δηλώσεις σχετικά με την εγγραφή του εργαζομένου στο εθνικό σύστημα κοινωνικής ασφάλισης, επίσημη τεκμηρίωση/μητρώο στο οποίο καταγράφονται τα ονόματα και ο αριθμός των εργαζομένων από την επιθεώρηση εργασίας ή τον αρμόδιο υπάλληλο της τοπικής κυβέρνησης).
      Κατά την επιτόπια επίσκεψη, οι αρμόδιοι φορείς μπορούν να παίρνουν συνεντεύξεις από τυχαία επιλεγμένους υπαλλήλους.
      ΥΠΟΧΡΕΩΤΙΚΑ ΚΡΙΤΗΡΙΑ
      
         Κριτήριο Μ1 —   Χρήση προϊόντων καθαρισμού με χαμηλές περιβαλλοντικές επιπτώσεις
      
      Μόνο τα προϊόντα που χρησιμοποιούνται άμεσα κατά τη διάρκεια παροχής υπηρεσιών καθαρισμού εσωτερικών χώρων με οικολογικό σήμα της ΕΕ καλύπτονται από το κριτήριο αυτό. Αμφότερα τα κριτήρια M1 α) και M1 β) πρέπει να πληρούνται από τον αιτούντα.
      
         M1 α):   προϊόντα με οικολογικό σήμα της ΕΕ και προϊόντα με άλλο σήμα ISO τύπου I
      
      Σε τουλάχιστον 50 % κατ' όγκο, κατά την αγορά, όλων των προϊόντων καθαρισμού που χρησιμοποιούνται ανά έτος, με εξαίρεση τα υγρά μαντηλάκια, άλλα προϋγραθέντα προϊόντα και προϊόντα που χρησιμοποιούνται για τον εμποτισμό και τη διατήρηση των σφουγγαριστρών (κατά τη διάρκεια της διαδικασίας πλυσίματος), έχει απονεμηθεί το οικολογικό σήμα της ΕΕ για προϊόντα καθαρισμού σκληρών επιφανειών σύμφωνα με την απόφαση (ΕΕ) 2017/1217 της Επιτροπής (3) ή άλλο οικολογικό σήμα EN ISO 14024 τύπου I το οποίο αναγνωρίζεται επίσημα σε εθνικό ή περιφερειακό επίπεδο στα κράτη μέλη.
      
         Εκτίμηση και εξακρίβωση
      
      Ο αιτών υποβάλλει ετήσια στοιχεία (εμπορική ονομασία και όγκος προϊόντων) και τεκμηρίωση (συμπεριλαμβανομένων και των σχετικών τιμολογίων ή καταλόγων απογραφής των χώρων) στην οποία αναφέρονται τα προϊόντα καθαρισμού που χρησιμοποιούνται στις συμβάσεις παροχής υπηρεσιών καθαρισμού εσωτερικών χώρων που φέρουν οικολογικό σήμα της ΕΕ. Όταν χρησιμοποιούνται προϊόντα με οικολογικό σήμα της ΕΕ, ο αιτών υποβάλλει αντίγραφο του πιστοποιητικού οικολογικού σήματος της ΕΕ και/ή της ετικέτας της συσκευασίας τους, από το οποίο φαίνεται ότι το σήμα απονεμήθηκε σύμφωνα με την απόφαση (ΕΕ) 2017/1217 της Επιτροπής.
      Όταν χρησιμοποιούνται προϊόντα που φέρουν άλλο σήμα ISO τύπου I, ο αιτών υποβάλλει αντίγραφο του πιστοποιητικού του σήματος τύπου Ι και/ή αντίγραφο της ετικέτας της συσκευασίας.
      
         Μ1 β)   Επικίνδυνες ουσίες
      
      
                  i)
               
               
                  Κανένα από τα προϊόντα στα οποία δεν έχει απονεμηθεί το οικολογικό σήμα για προϊόντα καθαρισμού σκληρών επιφανειών ή άλλο οικολογικό σήμα EN ISO 14024 τύπου Ι το οποίο αναγνωρίζεται επίσημα σε εθνικό ή περιφερειακό επίπεδο στα κράτη μέλη δεν περιέχει ουσίες που περιλαμβάνονται στο κριτήριο 4 στοιχείο α) σημείο i) του οικολογικού σήματος της ΕΕ για προϊόντα καθαρισμού σκληρών επιφανειών, ανεξάρτητα από τη συγκέντρωση.
               
            
                  ii)
               
               
                  Κανένα από τα προϊόντα στα οποία δεν έχει απονεμηθεί το οικολογικό σήμα για προϊόντα καθαρισμού σκληρών επιφανειών ή άλλο οικολογικό σήμα EN ISO 14024 τύπου Ι το οποίο αναγνωρίζεται επίσημα σε εθνικό ή περιφερειακό επίπεδο στα κράτη μέλη δεν περιέχει ουσίες που περιλαμβάνονται στο κριτήριο 4 στοιχείο α) σημείο ii) του οικολογικού σήματος της ΕΕ για προϊόντα καθαρισμού σκληρών επιφανειών σε ποσότητες υψηλότερες από εκείνες που έχουν εγκριθεί στο εν λόγω κριτήριο.
               
            
                  iii)
               
               
                  Κανένα από τα προϊόντα στα οποία δεν έχει απονεμηθεί το οικολογικό σήμα για προϊόντα καθαρισμού σκληρών επιφανειών ή άλλο οικολογικό σήμα EN ISO 14024 τύπου Ι το οποίο αναγνωρίζεται επίσημα σε εθνικό ή περιφερειακό επίπεδο στα κράτη μέλη δεν έχει ταξινομηθεί ή επισημανθεί ως οξείας τοξικότητας, ειδικής τοξικότητας σε όργανα-στόχους, ευαισθητοποιητικό του αναπνευστικού ή του δέρματος, καρκινογόνο, μεταλλαξιγόνο ή τοξικό για την αναπαραγωγή, ή ως επικίνδυνο για το περιβάλλον, σύμφωνα με τον κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (4), και με την ερμηνεία βάσει των δηλώσεων επικινδυνότητας που παραθέτει ο παρακάτω πίνακας
                  Τα υγρά μαντηλάκια και άλλα προϋγραθέντα προϊόντα συμμορφώνονται με την απαίτηση αυτή.
               
            
         Ταξινομήσεις επικινδυνότητας που υπόκεινται σε περιορισμό και κατηγοριοποίησή τους
      
      
                  Οξεία τοξικότητα
               
            
                  Κατηγορίες 1 και 2
               
               
                  Κατηγορία 3
               
            
                  H300 Θανατηφόρο σε περίπτωση κατάποσης
               
               
                  H301 Τοξικό σε περίπτωση κατάποσης
               
            
                  H310 Θανατηφόρο σε επαφή με το δέρμα
               
               
                  H311 Τοξικό σε επαφή με το δέρμα
               
            
                  H330 Θανατηφόρο σε περίπτωση εισπνοής
               
               
                  H331 Τοξικό σε περίπτωση εισπνοής
               
            
                  H304 Μπορεί να προκαλέσει θάνατο σε περίπτωση κατάποσης και διείσδυσης στις αναπνευστικές οδούς
               
               
                  EUH070 Τοξικό σε επαφή με τα μάτια
               
            
                  Ειδική τοξικότητα για τα όργανα-στόχους
               
            
                  Κατηγορία 1
               
               
                  Κατηγορία 2
               
            
                  H370 Προκαλεί βλάβες στα όργανα
               
               
                  H371 Μπορεί να προκαλέσει βλάβες στα όργανα
               
            
                  H372 Προκαλεί βλάβες στα όργανα ύστερα από παρατεταμένη ή επανειλημμένη έκθεση
               
               
                  H373 Μπορεί να προκαλέσει βλάβες στα όργανα ύστερα από παρατεταμένη ή επανειλημμένη έκθεση
               
            
                  Ευαισθητοποίηση του αναπνευστικού συστήματος ή του δέρματος
               
            
                  Κατηγορία 1A
               
               
                  Κατηγορία 1B
               
            
                  H317 Μπορεί να προκαλέσει αλλεργική δερματική αντίδραση
               
               
                  H317 Μπορεί να προκαλέσει αλλεργική δερματική αντίδραση
               
            
                  H334 Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής
               
               
                  H334 Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής
               
            
                  Καρκινογόνα, μεταλλαξιγόνα ή τοξικά για την αναπαραγωγή
               
            
                  Κατηγορία 1A και 1Β
               
               
                  Κατηγορία 2
               
            
                  H340 Μπορεί να προκαλέσει γενετικά ελαττώματα
               
               
                  H341 Ύποπτο για πρόκληση γενετικών ελαττωμάτων
               
            
                  H350 Μπορεί να προκαλέσει καρκίνο
               
               
                  H351 Ύποπτο για πρόκληση καρκίνου
               
            
                  H350i Μπορεί να προκαλέσει καρκίνο μέσω της εισπνοής
               
               
                   
               
            
                  H360F Μπορεί να βλάψει τη γονιμότητα
               
               
                  H361f Ύποπτο για πρόκληση βλάβης στη γονιμότητα
               
            
                  H360D Μπορεί να βλάψει το έμβρυο
               
               
                  H361d Ύποπτο για πρόκληση βλάβης στο έμβρυο
               
            
                  H360FD Μπορεί να βλάψει τη γονιμότητα. Μπορεί να βλάψει το έμβρυο
               
               
                  H361fd Ύποπτο για πρόκληση βλάβης στη γονιμότητα. Ύποπτο για πρόκληση βλάβης στο έμβρυο
               
            
                  H360Fd Μπορεί να βλάψει τη γονιμότητα. Ύποπτο για πρόκληση βλάβης στο έμβρυο
               
               
                  H362 Μπορεί να βλάψει τα βρέφη που τρέφονται με μητρικό γάλα
               
            
                  H360Df Μπορεί να βλάψει το έμβρυο. Ύποπτο για πρόκληση βλάβης στη γονιμότητα
               
               
                   
               
            
                  Επικίνδυνο για το υδάτινο περιβάλλον
               
            
                  Κατηγορίες 1 και 2
               
               
                  Κατηγορίες 3 και 4
               
            
                  H400 Πολύ τοξικό για τους υδρόβιους οργανισμούς
               
               
                  H412 Επιβλαβές για τους υδρόβιους οργανισμούς με μακροχρόνιες επιπτώσεις
               
            
                  H410 Πολύ τοξικό για τους υδρόβιους οργανισμούς με μακροχρόνιες επιπτώσεις
               
               
                  H413 Μπορεί να έχει μακροχρόνιες επιπτώσεις στους υδρόβιους οργανισμούς
               
            
                  H411 Τοξικό για τους υδρόβιους οργανισμούς με μακροχρόνιες επιπτώσεις
               
               
                   
               
            
                  Επικίνδυνο για τη στιβάδα του όζοντος
               
            
                  H420 Επικίνδυνο για τη στιβάδα του όζοντος
               
               
                   
               
            
         Εκτίμηση και εξακρίβωση:
      
      Σημεία i) και ii): ο αιτών υποβάλλει υπογεγραμμένη δήλωση συμμόρφωσης συνοδευόμενη από δηλώσεις των προμηθευτών με την οποία επιβεβαιώνει ότι οι αναγραφόμενες ουσίες δεν περιέχονται στη σύνθεση του προϊόντος, ανεξαρτήτως συγκέντρωσης ή άνω των καθορισμένων ορίων.
      Σημείο iii): ο αιτών υποβάλλει δήλωση συμμόρφωσης συνοδευόμενη από τα δελτία δεδομένων ασφαλείας για όλα τα προϊόντα που δεν έχουν λάβει το οικολογικό σήμα της ΕΕ για προϊόντα καθαρισμού σκληρών επιφανειών ή άλλο σήμα ISO τύπου I.
      
         Κριτήριο Μ2 —   Δοσολογία προϊόντων καθαρισμού
      
      Το προσωπικό που εκτελεί τα καθήκοντα καθαρισμού εσωτερικών χώρων με οικολογικό σήμα της ΕΕ έχει πρόσβαση σε κατάλληλα όργανα δοσολογίας και αραίωσης των χρησιμοποιούμενων προϊόντων καθαρισμού (π.χ. συσκευές αυτόματης διανομής, μεζούρες/πώματα μέτρησης, χειροκίνητες αντλίες, φιάλες ψεκασμού), είτε στον χώρο καθαρισμού είτε στις εγκαταστάσεις του αιτούντος. Το προσωπικό διαθέτει επίσης πρόσβαση στις αντίστοιχες οδηγίες για ορθή δοσολογία και αραίωση.
      
         Εκτίμηση και εξακρίβωση
      
      Ο αιτών υποβάλλει δήλωση συμμόρφωσης με το παρόν κριτήριο, συνοδευόμενη από κατάλογο των παρεχόμενων οργάνων καθώς και την κατάλληλη τεκμηρίωση στην οποία αναγράφονται οι οδηγίες για ορθή δοσολογία και αραίωση που έχουν παρασχεθεί στο προσωπικό καθαρισμού.
      
         Κριτήριο Μ3 —   Χρήση προϊόντων με μικροΐνες
      
      Μόνο τα επαναχρησιμοποιήσιμα υφασμάτινα εξαρτήματα καθαρισμού που χρησιμοποιούνται άμεσα κατά τη διάρκεια παροχής υπηρεσιών καθαρισμού εσωτερικών χώρων με οικολογικό σήμα της ΕΕ καλύπτονται από το κριτήριο αυτό.
      Τουλάχιστον το 50 % των υφασμάτινων εξαρτημάτων καθαρισμού (π.χ. πανιά, κεφαλές σφουγγαριστρών) που χρησιμοποιούνται ανά έτος είναι κατασκευασμένα από μικροΐνες.
      
         Εκτίμηση και εξακρίβωση
      
      Ο αιτών υποβάλλει ετήσια στοιχεία (είδη και ποσότητες των προϊόντων) και τεκμηρίωση (συμπεριλαμβανομένων των σχετικών τιμολογίων ή καταλόγων απογραφής των χώρων) στην οποία αναφέρονται τα χρησιμοποιούμενα υφασμάτινα εξαρτήματα καθαρισμού και καθορίζονται ποια υφασμάτινα εξαρτήματα καθαρισμού έχουν κατασκευαστεί από μικροΐνες.
      
         Κριτήριο M4 —   Κατάρτιση του προσωπικού
      
      Ο αιτών παρέχει πληροφορίες, συμπεριλαμβανομένων γραπτών διαδικασιών ή εγχειριδίων, και κατάρτιση στο προσωπικό που εκτελεί καθήκοντα καθαρισμού εσωτερικών χώρων με οικολογικό σήμα της ΕΕ και στους προϊσταμένους που εποπτεύουν τα εν λόγω καθήκοντα καθαρισμού. Η κατάρτιση καλύπτει τους ακόλουθους τομείς, στον βαθμό που είναι σχετικοί με τα καθήκοντα που εκτελεί ο υπάλληλος:
      
                  —
               
               
                  Το προσωπικό γνωρίζει τι είναι το οικολογικό σήμα της ΕΕ και τι συνεπάγεται αυτό για τις υπηρεσίες καθαρισμού.
               
            
                   
               
               
                  Καθαριστικά προϊόντα:
                  
                              —
                           
                           
                              Το προσωπικό είναι εκπαιδευμένο να χρησιμοποιεί τη σωστή δοσολογία προϊόντος για κάθε εργασία καθαρισμού.
                           
                        
                              —
                           
                           
                              Το προσωπικό είναι εκπαιδευμένο να χρησιμοποιεί τον σωστό συντελεστή αραίωσης για μη αραιωμένα προϊόντα καθαρισμού και να χρησιμοποιεί το κατάλληλο όργανο δοσολογίας.
                           
                        
                              —
                           
                           
                              Το προσωπικό είναι εκπαιδευμένο σχετικά με τον ενδεδειγμένο τρόπο αποθήκευσης των προϊόντων καθαρισμού.
                           
                        
                              —
                           
                           
                              Η εκπαίδευση καλύπτει τον περιορισμό του εύρους των χρησιμοποιούμενων προϊόντων καθαρισμού ως μέσο ελαχιστοποίησης του κινδύνου αλόγιστης χρήσης και κατάχρησης των προϊόντων καθαρισμού.
                           
                        
            
                   
               
               
                  Εξοικονόμηση ενέργειας:
                  
                              —
                           
                           
                              Το προσωπικό είναι εκπαιδευμένο στη χρήση μη θερμασμένου νερού για την αραίωση των προϊόντων, εκτός εάν ορίζεται διαφορετικά από τον κατασκευαστή του προϊόντος.
                           
                        
                              —
                           
                           
                              Κατά περίπτωση, το προσωπικό είναι εκπαιδευμένο να χρησιμοποιεί τον κατάλληλο κύκλο και θερμοκρασία για τα βιομηχανικά και τα οικιακά πλυντήρια ρούχων.
                           
                        
                              —
                           
                           
                              Κατά περίπτωση, το προσωπικό είναι εκπαιδευμένο να σβήνει τα φώτα όταν ολοκληρώνει τα καθήκοντά του.
                           
                        
            
                   
               
               
                  Εξοικονόμηση νερού:
                  
                              —
                           
                           
                              Το προσωπικό είναι εκπαιδευμένο στη χρήση προϊόντων από μικροΐνες, κατά περίπτωση, για την ελαχιστοποίηση της χρήσης νερού και προϊόντων καθαρισμού.
                           
                        
            
                   
               
               
                  Απόβλητα:
                  
                              —
                           
                           
                              Το προσωπικό είναι εκπαιδευμένο στη χρήση ανθεκτικών και επαναχρησιμοποιήσιμων εξαρτημάτων καθαρισμού και την ελαχιστοποίηση της χρήσης των εφοδίων καθαρισμού μιας χρήσης (π.χ. γάντια), εφόσον αυτό δεν θέτει σε κίνδυνο την ασφάλεια του προσωπικού και δεν αντιβαίνει στις υγειονομικές απαιτήσεις.
                           
                        
                              —
                           
                           
                              Το προσωπικό είναι εκπαιδευμένο στην ορθή απόρριψη των λυμάτων.
                           
                        
                              —
                           
                           
                              Το προσωπικό λαμβάνει ειδική εκπαίδευση για τη διαχείριση αποβλήτων ούτως ώστε να μπορεί να εκπληρώνει τις απαιτήσεις του κριτηρίου M6 και του κριτηρίου O7, κατά περίπτωση. Η κατάρτιση περιλαμβάνει τη διαχείριση των στερεών αποβλήτων τόσο στις εγκαταστάσεις της εταιρείας όσο και στους χώρους καθαρισμού.
                           
                        
            
                   
               
               
                  Υγεία και ασφάλεια:
                  
                              —
                           
                           
                              Το προσωπικό ενημερώνεται σχετικά με την υγεία, την ασφάλεια και τα περιβαλλοντικά ζητήματα που συνδέονται με τα καθήκοντα καθαρισμού και ενθαρρύνεται να υιοθετεί βέλτιστες πρακτικές. Η εν λόγω ενημέρωση περιλαμβάνει πληροφορίες σχετικά με:
                              
                                          —
                                       
                                       
                                          τα δελτία δεδομένων ασφαλείας και τον χειρισμό χημικών προϊόντων·
                                       
                                    
                                          —
                                       
                                       
                                          την εργονομία και την εφαρμοστέα εθνική νομοθεσία για την υγεία και ασφάλεια στον χώρο εργασίας·
                                       
                                    
                                          —
                                       
                                       
                                          την αφαίρεση, τον καθαρισμό και την αποθήκευση των επαναχρησιμοποιήσιμων γαντιών (κατά περίπτωση)· και
                                       
                                    
                                          —
                                       
                                       
                                          την οδική ασφάλεια και την οικολογική οδήγηση (ισχύει για τους αιτούντες των οποίων το προσωπικό είναι υπεύθυνο για την οδήγηση στο πλαίσιο της παροχής υπηρεσιών καθαρισμού).
                                       
                                    Κατάλληλη εκπαίδευση παρέχεται σε όλο το νέο μόνιμο και έκτακτο προσωπικό εντός έξι εβδομάδων από την έναρξη της απασχόλησης. Το προσωπικό επιμορφώνεται τουλάχιστον μια φορά ετησίως σχετικά με όλες τις πτυχές που περιγράφονται σε αυτό το κριτήριο. Μολονότι η εν λόγω επιμόρφωση δεν χρειάζεται να αποτελεί επανάληψη της αρχικής κατάρτισης που παρέχεται σε όλο το προσωπικό, καλύπτει όλα τα περιβαλλοντικά ζητήματα που απαριθμούνται και διασφαλίζει ότι το αρμόδιο προσωπικό έχει πλήρη επίγνωση των ευθυνών του.
                           
                        
            
         Εκτίμηση και εξακρίβωση
      
      Ο αιτών υποβάλλει δήλωση συμμόρφωσης με το παρόν κριτήριο, συνοδευόμενη από ετήσια λεπτομερή στοιχεία του προγράμματος κατάρτισης (ημερομηνία και είδος — αρχική κατάρτιση ή επιμόρφωση), το περιεχόμενό του και πληροφορίες σχετικά με το ποια μέλη του προσωπικού παρακολούθησαν την κατάρτιση. Ο αιτών παρέχει επίσης αντίγραφα των διαδικασιών και των ανακοινώσεων προς το προσωπικό όσον αφορά όλα τα ζητήματα που σχετίζονται με την κατάρτιση. Η ημερομηνία και το είδος κατάρτισης του προσωπικού πρέπει να καταγράφονται ως στοιχεία που αποδεικνύουν ότι όντως πραγματοποιήθηκε η εν λόγω επιμόρφωση.
      Όταν τα μαθήματα παρέχονται στο πλαίσιο εξωτερικής κατάρτισης, η τεκμηρίωση που αποδεικνύει τη συμμετοχή (π.χ. πιστοποιητικό κατάρτισης) και το περιεχόμενο της κατάρτισης μπορούν να παρέχονται ως απόδειξη της συμμόρφωσης, εφόσον καλύπτονται τα θέματα που απαριθμούνται σε αυτό το κριτήριο.
      Αν μια εταιρεία προσλάβει προσωπικό, σε μόνιμη ή προσωρινή βάση, από άλλο πάροχο υπηρεσιών καθαρισμού και αν το προσωπικό έχει παρακολουθήσει κατάρτιση κατά το προηγούμενο έτος, δεν είναι απαραίτητη η επανεκπαίδευση εφόσον μπορεί να παρασχεθεί τεκμηρίωση που να αποδεικνύει τη συμμετοχή σε ένα πρόγραμμα κατάρτισης (π.χ. πιστοποιητικό εκπαίδευσης) καθώς και τα θέματα που καλύφθηκαν με την εν λόγω κατάρτιση.
      
         Κριτήριο Μ5 —   Βασικές αρχές ενός συστήματος περιβαλλοντικής διαχείρισης
      
      Ο αιτών πρέπει να πληροί τις βασικές ελάχιστες απαιτήσεις ενός συστήματος περιβαλλοντικής διαχείρισης μέσω της εφαρμογής των ακόλουθων:
      
                  —
               
               
                  
                     περιβαλλοντική πολιτική για τον προσδιορισμό των πιο σχετικών άμεσων και έμμεσων περιβαλλοντικών επιπτώσεων και την πολιτική του οργανισμού για την αντιμετώπιση των εν λόγω επιπτώσεων·
               
            
                  —
               
               
                  ακριβές πρόγραμμα δράσης ώστε να διασφαλίζεται ότι η περιβαλλοντική πολιτική της επιχείρησης εφαρμόζεται στις παρεχόμενες υπηρεσίες. Το πρόγραμμα δράσης καθορίζει επίσης στόχους για τις περιβαλλοντικές επιδόσεις όσον αφορά τη χρήση των πόρων (π.χ. μείωση των χρησιμοποιούμενων προϊόντων καθαρισμού) και δράσεις για τη μείωση του περιβαλλοντικού αντικτύπου. Ο καθορισμός στόχων και δράσεων υποστηρίζεται από τη συλλογή στοιχείων για τη χρήση των πόρων και άλλες περιβαλλοντικές πτυχές (π.χ. παραγωγή αποβλήτων)·
               
            
                  —
               
               
                  
                     εσωτερική διαδικασία αξιολόγησης, η οποία διεξάγεται κάθε χρόνο για τον έλεγχο των επιδόσεων του οργανισμού σε σχέση με τους στόχους που καθορίζονται στο πρόγραμμα δράσης. Τα αποτελέσματα της αξιολόγησης χρησιμοποιούνται από το διοικητικό συμβούλιο του οργανισμού, ώστε να βελτιώνονται σταθερά οι επιδόσεις με την επικαιροποίηση της περιβαλλοντικής πολιτικής και των προγραμμάτων δράσης.
               
            Η περιβαλλοντική πολιτική και οι επιδόσεις του οργανισμού όσον αφορά τους στόχους που έχουν τεθεί είναι στη διάθεση του κοινού στις εγκαταστάσεις του αιτούντος.
      Σχόλια και παρατηρήσεις που συλλέχθηκαν από πελάτες μέσω ερωτηματολογίου ή καταλόγου ελέγχου λαμβάνονται υπόψη.
      
         Εκτίμηση και εξακρίβωση
      
      Ο αιτών υποβάλλει δήλωση συμμόρφωσης με το παρόν κριτήριο, συνοδευόμενη από αντίγραφο της περιβαλλοντικής πολιτικής, του προγράμματος δράσης, της έκθεσης αξιολόγησης και των διαδικασιών που εφαρμόζονται για να λαμβάνονται υπόψη τα σχόλια και οι παρατηρήσεις των πελατών. Η έκθεση αξιολόγησης περιλαμβάνει κατάλογο τυχόν διορθωτικών ενεργειών που πρέπει να πραγματοποιηθούν, και υποβάλλεται στον αρμόδιο φορέα το συντομότερο δυνατόν μετά την ημερομηνία υποβολής της αίτησης για το οικολογικό σήμα της ΕΕ. Επικαιροποιημένη τεκμηρίωση παρέχεται κατόπιν αιτήματος από την αρμόδια αρχή, προκειμένου να αποδειχτεί η συμμόρφωση κατά τη διάρκεια της περιόδου ανάθεσης.
      Αιτούντες καταχωρισμένοι στο EMAS και/ή πιστοποιημένοι σύμφωνα με το πρότυπο ISO 14001, και αιτούντες που αποτελούν μέρος οργανισμού καταχωρισμένου στο EMAS και/ή πιστοποιημένου σύμφωνα με το πρότυπο ISO 14001, θεωρείται ότι πληρούν αυτό το κριτήριο εφόσον παράσχουν την καταχώριση στο EMAS και/ή το πιστοποιητικό ISO 14001 ως απόδειξη της συμμόρφωσης.
      
         Κριτήριο Μ6 —   Διαλογή στερεών αποβλήτων στις εγκαταστάσεις του αιτούντος
      
      Μόνο απόβλητα που παράγονται στις εγκαταστάσεις του αιτούντος καλύπτονται από το παρόν κριτήριο.
      Ο αιτών παρέχει στο προσωπικό τα μέσα για τη διαλογή των στερεών αποβλήτων που παράγονται στις εγκαταστάσεις του και την προώθησή τους στις κατάλληλες κατηγορίες ροών αποβλήτων, είτε αποστέλλονται για επεξεργασία (π.χ. ανακύκλωση, αποτέφρωση) είτε διατίθενται σύμφωνα με τις τοπικές ή εθνικές πρακτικές διαχείρισης αποβλήτων σε κατάλληλες εγκαταστάσεις.
      
         Εκτίμηση και εξακρίβωση
      
      Ο αιτών υποβάλλει δήλωση συμμόρφωσης συνοδευόμενη από περιγραφή των διαφόρων κατηγοριών στερεών αποβλήτων που συλλέγονται και διαχωρίζονται στις εγκαταστάσεις του αιτούντος. Αναφέρονται επίσης οι διάφορες ροές στερεών αποβλήτων που γίνονται αποδεκτές από τις τοπικές αρχές και/ή από ιδιωτικούς φορείς για περαιτέρω επεξεργασία ή απόρριψη (δυνάμει των σχετικών συμβάσεων).
      
         Κριτήριο Μ7 —   Πληροφορίες που αναγράφονται στο οικολογικό σήμα της ΕΕ
      
      Οι κατευθυντήριες γραμμές της Επιτροπής σχετικά με τη χρήση του προαιρετικού σήματος με κείμενο εντός πλαισίου διατίθενται στη διεύθυνση: http://ec.europa.eu/environment/ecolabel/documents/logo_guidelines.pdf
      Το προαιρετικό σήμα με κείμενο εντός πλαισίου περιέχει το εξής κείμενο:
      «Ο/Η [φορέας εκμετάλλευσης κατά την έννοια του άρθρου 3 παράγραφος 2] λαμβάνει ενεργά μέτρα για την παροχή υπηρεσιών καθαρισμού εσωτερικών χώρων με μειωμένες περιβαλλοντικές επιπτώσεις μέσω:
      
                  —
               
               
                  της χρήσης προϊόντων καθαρισμού με οικολογικό σήμα·
               
            
                  —
               
               
                  ειδικής κατάρτισης του προσωπικού·
               
            
                  —
               
               
                  συστήματος περιβαλλοντικής διαχείρισης.»
               
            
         Εκτίμηση και εξακρίβωση
      
      Για τη συμμόρφωση με το κριτήριο αυτό, ο αιτών υποβάλλει δήλωση συμμόρφωσης στην οποία διευκρινίζει το υπόστρωμα όπου σκοπεύει να τοποθετήσει το λογότυπο.
      ΠΡΟΑΙΡΕΤΙΚΑ ΚΡΙΤΗΡΙΑ
      
         Κριτήριο Ο1 —   Υψηλός βαθμός χρήσης προϊόντων καθαρισμού με χαμηλές περιβαλλοντικές επιπτώσεις (μέχρι 3 βαθμοί)
      
      Μόνο τα προϊόντα που χρησιμοποιούνται άμεσα κατά τη διάρκεια παροχής υπηρεσιών καθαρισμού εσωτερικών χώρων με οικολογικό σήμα της ΕΕ καλύπτονται από το κριτήριο αυτό.
      Ο αιτών συγκεντρώνει βαθμούς με βάση το κατ' όγκο ποσοστό, κατά την αγορά, όλων των χρησιμοποιούμενων προϊόντων καθαρισμού ανά έτος, με εξαίρεση τα υγρά μαντηλάκια και τα άλλα προϋγραθέντα προϊόντα, τα οποία έχουν λάβει το οικολογικό σήμα της ΕΕ για προϊόντα καθαρισμού σκληρών επιφανειών ή άλλο οικολογικό σήμα EN ISO 14024 τύπου Ι το οποίο αναγνωρίζεται επίσημα σε εθνικό ή περιφερειακό επίπεδο στα κράτη μέλη, ως εξής:
      
                  —
               
               
                  τουλάχιστον το 65 %: 1 βαθμός
               
            
                  —
               
               
                  τουλάχιστον το 75 %: 2 βαθμοί
               
            
                  —
               
               
                  τουλάχιστον το 95 %: 3 βαθμοί
               
            
         Εκτίμηση και εξακρίβωση
      
      Ο αιτών υποβάλλει ετήσια στοιχεία (εμπορική ονομασία και όγκος προϊόντων) και τεκμηρίωση (συμπεριλαμβανομένων και των σχετικών τιμολογίων ή καταλόγων απογραφής των χώρων) στην οποία αναφέρονται τα προϊόντα καθαρισμού που χρησιμοποιούνται στις συμβάσεις παροχής υπηρεσιών καθαρισμού εσωτερικών χώρων που φέρουν οικολογικό σήμα της ΕΕ. Όταν χρησιμοποιούνται προϊόντα με οικολογικό σήμα της ΕΕ, ο αιτών υποβάλλει αντίγραφο του πιστοποιητικού οικολογικού σήματος της ΕΕ και/ή της ετικέτας της συσκευασίας τους, από το οποίο φαίνεται ότι το σήμα απονεμήθηκε σύμφωνα με την απόφαση (ΕΕ) 2017/1217 της Επιτροπής. Όταν χρησιμοποιούνται προϊόντα που φέρουν άλλο σήμα ISO τύπου I, ο αιτών υποβάλλει αντίγραφο του πιστοποιητικού του σήματος τύπου Ι και/ή αντίγραφο της ετικέτας της συσκευασίας.
      
         Κριτήριο Ο2 —   Χρησιμοποίηση συμπυκνωμένων, μη αραιωμένων προϊόντων καθαρισμού (μέχρι 3 βαθμοί)
      
      Μόνο τα προϊόντα που χρησιμοποιούνται άμεσα κατά τη διάρκεια παροχής υπηρεσιών καθαρισμού εσωτερικών χώρων με οικολογικό σήμα της ΕΕ καλύπτονται από το κριτήριο αυτό.
      Ο αιτών συγκεντρώνει βαθμούς με βάση το κατ' όγκο ποσοστό, κατά την αγορά, όλων των χρησιμοποιούμενων προϊόντων καθαρισμού ανά έτος, με εξαίρεση τα υγρά μαντηλάκια, άλλα προϋγραθέντα προϊόντα και προϊόντα που χρησιμοποιούνται για τον εμποτισμό και τη διατήρηση των σφουγγαριστρών (κατά τη διάρκεια της διαδικασίας πλυσίματος), τα οποία έχουν ελάχιστο συντελεστή αραίωσης 1:100, ως εξής:
      
                  —
               
               
                  τουλάχιστον το 15 %: 1 βαθμός
               
            
                  —
               
               
                  τουλάχιστον το 30 %: 2 βαθμοί
               
            
                  —
               
               
                  τουλάχιστον το 50 %: 3 βαθμοί
               
            
         Εκτίμηση και εξακρίβωση
      
      Ο αιτών υποβάλλει ετήσια στοιχεία (εμπορική ονομασία και όγκος προϊόντων) και τεκμηρίωση (συμπεριλαμβανομένων και των σχετικών τιμολογίων ή καταλόγων απογραφής των χώρων) στην οποία αναφέρονται τα προϊόντα καθαρισμού που χρησιμοποιούνται. Για κάθε προϊόν παρέχεται τεκμηρίωση σχετικά με τον χρησιμοποιούμενο συντελεστή αραίωσης (δελτία δεδομένων ασφαλείας, οδηγίες χρήσης ή άλλα συναφή μέσα). Εάν ένα προϊόν μπορεί να χρησιμοποιηθεί με διάφορους συντελεστές αραίωσης, παρέχεται ο συνηθέστερα χρησιμοποιούμενος συντελεστής αραίωσης, όπως τεκμηριώνεται με βάση εσωτερικές οδηγίες προς το προσωπικό. Για τα έτοιμα προς χρήση προϊόντα υποδεικνύεται ο συντελεστής αραίωσης «ένα».
      
         Κριτήριο Ο3 —   Υψηλός βαθμός χρήσης προϊόντων από μικροΐνες (μέχρι 3 βαθμοί)
      
      Μόνο τα επαναχρησιμοποιήσιμα υφασμάτινα εξαρτήματα καθαρισμού που χρησιμοποιούνται άμεσα κατά τη διάρκεια παροχής υπηρεσιών καθαρισμού εσωτερικών χώρων με οικολογικό σήμα της ΕΕ καλύπτονται από το κριτήριο αυτό.
      Ο αιτών συγκεντρώνει βαθμούς με βάση το ποσοστό των υφασμάτινων εξαρτημάτων καθαρισμού (π.χ. πανιά, κεφαλές σφουγγαριστρών) που χρησιμοποιούνται ανά έτος, τα οποία έχουν κατασκευαστεί από μικροΐνες, ως εξής:
      
                  —
               
               
                  τουλάχιστον το 65 %: 1 βαθμός
               
            
                  —
               
               
                  τουλάχιστον το 75 %: 2 βαθμοί
               
            
                  —
               
               
                  τουλάχιστον το 95 %: 3 βαθμοί
               
            
         Εκτίμηση και εξακρίβωση
      
      Ο αιτών υποβάλλει ετήσια στοιχεία (είδη και ποσότητες των προϊόντων) και τεκμηρίωση (συμπεριλαμβανομένων των σχετικών τιμολογίων ή καταλόγων απογραφής των χώρων) στην οποία αναφέρονται τα χρησιμοποιούμενα υφασμάτινα εξαρτήματα καθαρισμού και καθορίζονται ποια υφασμάτινα εξαρτήματα καθαρισμού έχουν κατασκευαστεί από μικροΐνες.
      
         Κριτήριο Ο4 —   Χρήση εξαρτημάτων καθαρισμού με χαμηλές περιβαλλοντικές επιπτώσεις (μέχρι 4 βαθμοί)
      
      Μόνο τα εξαρτήματα καθαρισμού που χρησιμοποιούνται άμεσα κατά τη διάρκεια παροχής υπηρεσιών καθαρισμού εσωτερικών χώρων με οικολογικό σήμα της ΕΕ καλύπτονται από το κριτήριο αυτό.
      
         O4 α)   Σφουγγαρίστρες (μέχρι 2 βαθμοί)
      
      Ο αιτών συγκεντρώνει βαθμούς με βάση το ποσοστό των ανά έτος χρησιμοποιούμενων σφουγγαριστρών που έχουν λάβει το οικολογικό σήμα της ΕΕ για κλωστοϋφαντουργικά προϊόντα ή άλλο οικολογικό σήμα EN ISO 14024 τύπου Ι το οποίο αναγνωρίζεται επίσημα σε εθνικό ή περιφερειακό επίπεδο στα κράτη μέλη, ως εξής:
      
                  —
               
               
                  τουλάχιστον το 20 %: 1 βαθμός
               
            
                  —
               
               
                  τουλάχιστον το 50 %: 2 βαθμοί
               
            
         O4 β)   Πανιά (μέχρι 2 βαθμοί)
      
      Ο αιτών συγκεντρώνει βαθμούς με βάση το ποσοστό των ανά έτος χρησιμοποιούμενων πανιών που έχουν λάβει το οικολογικό σήμα της ΕΕ για κλωστοϋφαντουργικά προϊόντα ή άλλο οικολογικό σήμα EN ISO 14024 τύπου Ι το οποίο αναγνωρίζεται επίσημα σε εθνικό ή περιφερειακό επίπεδο στα κράτη μέλη, ως εξής:
      
                  —
               
               
                  τουλάχιστον το 20 %: 1 βαθμός
               
            
                  —
               
               
                  τουλάχιστον το 50 %: 2 βαθμοί
               
            
         Εκτίμηση και εξακρίβωση
      
      Ο αιτών υποβάλλει ετήσια στοιχεία (είδη και ποσότητες προϊόντων) και τεκμηρίωση (συμπεριλαμβανομένων και των σχετικών τιμολογίων ή καταλόγων απογραφής των χώρων) στην οποία αναφέρονται τα εφόδια και τα εξαρτήματα καθαρισμού που χρησιμοποιούνται στις συμβάσεις παροχής υπηρεσιών καθαρισμού εσωτερικών χώρων που φέρουν οικολογικό σήμα της ΕΕ. Όταν χρησιμοποιούνται προϊόντα με οικολογικό σήμα της ΕΕ, ο αιτών υποβάλλει αντίγραφο του πιστοποιητικού οικολογικού σήματος της ΕΕ από το οποίο φαίνεται ότι το σήμα απονεμήθηκε σύμφωνα με την απόφαση 2014/350/ΕΕ της Επιτροπής (5). Όταν χρησιμοποιούνται προϊόντα που φέρουν άλλο σήμα ISO τύπου I, ο αιτών υποβάλλει αντίγραφο του πιστοποιητικού του σήματος τύπου Ι και/ή αντίγραφο της ετικέτας της συσκευασίας.
      
         Κριτήριο Ο5 —   Ενεργειακή απόδοση των ηλεκτρικών σκουπών (3 βαθμοί)
      
      Μόνο οι ηλεκτρικές σκούπες που εμπίπτουν στο πεδίο εφαρμογής του κατ' εξουσιοδότηση κανονισμού (ΕΕ) αριθ. 665/2013 της Επιτροπής (6) καλύπτονται από το κριτήριο αυτό. Από το πεδίο εφαρμογής του εν λόγω κανονισμού εξαιρούνται οι ηλεκτρικές σκούπες υγρής αναρρόφησης, οι ηλεκτρικές σκούπες ξηρής και υγρής αναρρόφησης, οι ηλεκτρικές σκούπες που τροφοδοτούνται από συσσωρευτή, οι ρομποτικές ηλεκτρικές σκούπες, οι βιομηχανικές ή κεντρικές ηλεκτρικές σκούπες, οι στιλβωτές δαπέδων και οι ηλεκτρικές σκούπες εξωτερικού χώρου.
      Τουλάχιστον το 40 % των ηλεκτρικών σκουπών (με στρογγυλοποίηση στον επόμενο ακέραιο) που ανήκουν ή μισθώνονται από τον αιτούντα και χρησιμοποιούνται για την παροχή των υπηρεσιών καθαρισμού εσωτερικών χώρων με οικολογικό σήμα της ΕΕ πρέπει να εμπίπτουν, κατά τον χρόνο της αγοράς, τουλάχιστον στις ακόλουθες τάξεις ενεργειακής απόδοσης όπως ορίζεται στον κατ' εξουσιοδότηση κανονισμό (ΕΕ) αριθ. 665/2013:
      
                  —
               
               
                  τάξη A για ηλεκτρικές σκούπες που αγοράστηκαν πριν από την 1η Σεπτεμβρίου 2017,
               
            
                  —
               
               
                  τάξη A+ για ηλεκτρικές σκούπες που αγοράστηκαν μετά την 1η Σεπτεμβρίου 2017.
               
            
         Εκτίμηση και εξακρίβωση
      
      Ο αιτών υποβάλλει τεκμηρίωση με την οποία αποδεικνύεται η συμμόρφωση με τις απαιτήσεις των τάξεων ενεργειακής απόδοσης, όπως το τιμολόγιο αγοράς της ηλεκτρικής σκούπας και το δελτίο προϊόντος όπως ορίζεται στο παράρτημα III του κατ' εξουσιοδότηση κανονισμού (ΕΕ) αριθ. 665/2013, μαζί με τον πλήρη κατάλογο των ηλεκτρικών σκουπών που χρησιμοποιούνται για την παροχή υπηρεσιών με το οικολογικό σήμα της ΕΕ.
      
         Κριτήριο Ο6 —   Καταχώριση EMAS ή πιστοποίηση ISO 14001 του παρέχοντος την υπηρεσία (μέχρι 5 βαθμοί)
      
      Ο αιτών είναι καταχωρισμένος υπό το ενωσιακό σύστημα οικολογικής διαχείρισης και ελέγχου (EMAS) (5 βαθμοί) ή πιστοποιημένος σύμφωνα με το πρότυπο ISO 14001 (3 βαθμοί).
      
         Εκτίμηση και εξακρίβωση
      
      Ο αιτών υποβάλλει την καταχώριση EMAS ή το πιστοποιητικό ISO 14001 ως αποδεικτικά της συμμόρφωσης με το παρόν κριτήριο.
      
         Κριτήριο Ο7 —   Διαχείριση στερεών αποβλήτων στους χώρους καθαρισμού (2 βαθμοί)
      
      Αυτό το κριτήριο εφαρμόζεται μόνον όταν οι πελάτες του αιτούντος παρέχουν στο προσωπικό καθαρισμού τα μέσα για τη διαλογή στερεών αποβλήτων σε αντίστοιχες ροές αποβλήτων και μόνο για τα στερεά απόβλητα που προκύπτουν κατά την παροχή υπηρεσιών καθαρισμού εσωτερικών χώρων με το οικολογικό σήμα της ΕΕ (π.χ. συσκευασίες των προϊόντων καθαρισμού μιας χρήσεως, συσκευασίες αναλώσιμων ειδών) καθώς και τα προδιαλεγμένα στερεά απόβλητα (π.χ. από το προσωπικό του πελάτη) στους χώρους καθαρισμού.
      Το προσωπικό καθαρισμού ταξινομεί τα στερεά απόβλητα που δημιουργούνται κατά τη διάρκεια της παροχής των υπηρεσιών και διαθέτει τα διαλεγμένα και προδιαλεγμένα απόβλητα σε κατάλληλα δοχεία εντός ή πλησίον των χώρων καθαρισμού. Αυτό γίνεται όταν οι πελάτες παρέχουν τα μέσα (π.χ. δοχεία απορριμμάτων για διαφορετικές ροές στερεών αποβλήτων) για τη διαλογή των ροών αποβλήτων που αποστέλλονται για επεξεργασία (π.χ. ανακύκλωση, αποτέφρωση) ή που αποστέλλονται για διάθεση σύμφωνα με τις τοπικές ή εθνικές πρακτικές και εγκαταστάσεις διαχείρισης αποβλήτων και/ή τις σχετικές συμβάσεις με υπηρεσίες ανακύκλωσης.
      
         Εκτίμηση και εξακρίβωση
      
      Ο αιτών υποβάλλει δήλωση συμμόρφωσης μαζί με περιγραφή των διαφόρων ροών στερεών αποβλήτων που γίνονται αποδεκτές από τις τοπικές αρχές και/ή τις σχετικές συμβάσεις με υπηρεσίες ανακύκλωσης για καθέναν από τους οικείους χώρους καθαρισμού.
      
         Κριτήριο Ο8 —   Ποιότητα της υπηρεσίας (μέχρι 3 βαθμοί)
      
      Οι αιτούντες συγκεντρώνουν 2 βαθμούς εφόσον πληρούν τις απαιτήσεις που ορίζονται κατωτέρω ή 3 βαθμούς εφόσον διαθέτουν πιστοποίηση ISO 9001 ή τη σκανδιναβική πιστοποίηση INSTA 800.
      Ο αιτών διορίζει έναν προϊστάμενο υπηρεσίας και θεσπίζει διαδικασίες για την παρακολούθηση, αξιολόγηση και βελτίωση της ποιότητας του καθαρισμού, όπως περιγράφεται κατωτέρω. Ο προϊστάμενος μπορεί να είναι ο προϊστάμενος των εγκαταστάσεων, ένας εργοδηγός ή ένας συντονιστής αρμόδιος για την οργάνωση και την εποπτεία του καθαρισμού.
      Ο αιτών θεσπίζει:
      
                  —
               
               
                  διαδικασίες για την παρακολούθηση, την αξιολόγηση και τη βελτίωση των καθηκόντων καθαρισμού που ασκούνται από τον αιτούντα (περιγράφονται κατωτέρω)·
               
            
                  —
               
               
                  μέτρα για τη βελτίωση της ποιότητας του καθαρισμού με βάση, για παράδειγμα, τις απαντήσεις σε έρευνες ικανοποίησης πελατών.
               
            Επιπλέον, ο αιτών καταρτίζει σχέδιο γραπτών οδηγιών, υπογεγραμμένο από τη διαχειριστική ομάδα του αιτούντος, οι οποίες καλύπτουν τα προς εκτέλεση από την υπηρεσία εργασιακά καθήκοντα. Οι γραπτές οδηγίες αυτές παρέχονται στο προσωπικό καθαρισμού και διατίθενται στις εγκαταστάσεις του αιτούντος και/ή στους χώρους καθαρισμού.
      Οι εν λόγω γραπτές οδηγίες εργασίας πρέπει να περιλαμβάνουν τουλάχιστον τα ακόλουθα:
      
                  —
               
               
                  περιγραφή των καθηκόντων (π.χ. καθαρισμός των γραφείων, των χώρων υγιεινής, των παραθύρων)·
               
            
                  —
               
               
                  ποιότητα (π.χ. αναμενόμενη καθαριότητα, τυποποιημένοι κατάλογοι ελέγχου)·
               
            
                  —
               
               
                  συχνότητα (π.χ. μία φορά την εβδομάδα)·
               
            
                  —
               
               
                  αντικείμενα που πρέπει να καθαρίζονται (π.χ. τραπέζι, καρέκλα, νεροχύτης)·
               
            
                  —
               
               
                  μέθοδοι που εφαρμόζονται (π.χ. εξοπλισμός και μέθοδος που χρησιμοποιείται για τον καθαρισμό διαφόρων χώρων ή αντικειμένων).
               
            
         Εκτίμηση και εξακρίβωση
      
      Ο αιτών υποβάλλει την πιστοποίηση ISO 9001 ή INSTA 800 ή δήλωση συμμόρφωσης συνοδευόμενη από:
      
                  —
               
               
                  έγγραφο που προσδιορίζει τον προϊστάμενο που είναι αρμόδιος για τη συμμόρφωση με το εν λόγω κριτήριο (για την περιγραφή της οργανωτικής δομής του αιτούντος και τον προσδιορισμό του προϊσταμένου μπορεί να χρησιμοποιηθεί ένα οργανόγραμμα)·
               
            
                  —
               
               
                  εταιρικά έγραφα από τα οποία προκύπτουν οι διαδικασίες που συνδέονται με την ποιότητα του καθαρισμού. Σημείωση: σε περίπτωση που οι εν λόγω διαδικασίες είναι σύμφωνες με τις απαιτήσεις του προτύπου EN 13549 (υπηρεσίες καθαρισμού, βασικές απαιτήσεις και συστάσεις για συστήματα μέτρησης της ποιότητας) και/ή ενός περιφερειακού προτύπου για τη διαχείριση της ποιότητας (π.χ. INSTA800: ποιότητα καθαρισμού - σύστημα μέτρησης για την αξιολόγηση και βαθμολόγηση της ποιότητας του καθαρισμού), ο αιτών μπορεί να υποβάλει το πιστοποιητικό συμμόρφωσης·
               
            
                  —
               
               
                  τις γραπτές οδηγίες εργασίας, υπογεγραμμένες από τη διαχειριστική ομάδα του αιτούντος, οι οποίες καλύπτουν τα εργασιακά καθήκοντα που αποτελούν μέρος της παροχής της υπηρεσίας.
               
            
         Κριτήριο Ο9 —   Κατοχή ή μίσθωση στόλου οχημάτων από τον αιτούντα (μέχρι 5 βαθμοί)
      
      Μόνο ο στόλος οχημάτων που ανήκει και/ή μισθώνεται από τον αιτούντα και που χρησιμοποιείται για την παροχή των υπηρεσιών καθαρισμού εσωτερικών χώρων με οικολογικό σήμα της ΕΕ καλύπτεται από το εν λόγω κριτήριο. Τα οχήματα μπορούν να περιλαμβάνουν ανθρωποκίνητα οχήματα (ποδήλατα για τη μεταφορά φορτίων) ανθρωποκίνητα οχήματα με ηλεκτρική υποβοήθηση (ποδήλατα με ηλεκτρική υποβοήθηση για τη μεταφορά φορτίων), ελαφρά επιβατηγά ή εμπορικά οχήματα που χρησιμοποιούνται από τους προϊσταμένους, τους επόπτες, το προσωπικό καθαρισμού, τους επιθεωρητές και κάθε άλλο πρόσωπο που συμμετέχει σε κάποια πτυχή της παροχής των υπηρεσιών καθαρισμού.
      Το υποκριτήριο O9 α) καλύπτει επίσης τα υβριδικά οχήματα αλλά όχι τα ηλεκτρικά.
      Το υποκριτήριο O9 β) καλύπτει τα οχήματα μηδενικών εκπομπών.
      Ιδιωτικά οχήματα που χρησιμοποιούνται για την παροχή της υπηρεσίας δεν καλύπτονται από αυτό το κριτήριο.
      
         O9 α)   Οχήματα που πληρούν το ευρωπαϊκό πρότυπο εκπομπών Euro 6 (1 βαθμός)
      
      Τουλάχιστον 50 % των οχημάτων (με στρογγυλοποίηση στον επόμενο ακέραιο) που ανήκουν ή μισθώνονται από τον αιτούντα και που χρησιμοποιούνται για την παροχή των καθηκόντων στο πλαίσιο των υπηρεσιών καθαρισμού εσωτερικών χώρων με οικολογικό σήμα της ΕΕ πληρούν το ευρωπαϊκό πρότυπο εκπομπών Euro 6 για ελαφρά επιβατηγά και εμπορικά οχήματα.
      
         Εκτίμηση και εξακρίβωση
      
      Ο αιτών υποβάλλει τη σχετική τεκμηρίωση από την οποία προκύπτει ποια οχήματα χρησιμοποιούνται για την παροχή των υπηρεσιών καθαρισμού, τα οποία είναι ιδιόκτητα ή μισθωμένα από τον αιτούντα, και αναφέρει ποια οχήματα πληρούν το πρότυπο Euro 6. Η εγγραφή των οχημάτων σε δημόσιο μητρώο μπορεί να χρησιμοποιηθεί ως απόδειξη της συμμόρφωσης, μαζί με το πιστοποιητικό συμμόρφωσης.
      
         O9 β)   Οχήματα μηδενικών εκπομπών (2 βαθμοί)
      
      Τουλάχιστον 10 % των οχημάτων (με στρογγυλοποίηση στον επόμενο ακέραιο) που ανήκουν ή μισθώνονται από τον αιτούντα και που χρησιμοποιούνται για την παροχή της υπηρεσίας καθαρισμού εσωτερικών χώρων με οικολογικό σήμα της ΕΕ είναι οχήματα μηδενικών εκπομπών, όπως προσδιορίζονται από τις δοκιμές σύμφωνα με τον νέο ευρωπαϊκό κύκλο οδήγησης (NEDC), όπως περιγράφονται στον κανονισμό (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου (7), ανθρωποκίνητα οχήματα (ποδήλατα για τη μεταφορά φορτίων) ανθρωποκίνητα οχήματα με ηλεκτρική υποβοήθηση (ποδήλατα με ηλεκτρική υποβοήθηση για τη μεταφορά φορτίων).
      
         Εκτίμηση και εξακρίβωση
      
      Ο αιτών υποβάλλει τη σχετική τεκμηρίωση από την οποία προκύπτει ποια οχήματα χρησιμοποιούνται για την παροχή των υπηρεσιών καθαρισμού εσωτερικών χώρων με το οικολογικό σήμα της ΕΕ, τα οποία είναι ιδιόκτητα ή μισθωμένα από τον αιτούντα, και αναφέρει ποια οχήματα είναι μηδενικών εκπομπών. Η εγγραφή των οχημάτων σε δημόσιο μητρώο μπορεί να χρησιμοποιηθεί ως απόδειξη της συμμόρφωσης, μαζί με την τεκμηρίωση του κατασκευαστή από την οποία προκύπτουν τα αποτελέσματα των δοκιμών NEDC.
      
         O9 γ)   Εταιρικό σχέδιο μεταφορών (2 βαθμοί)
      
      Ο πάροχος καταρτίζει εταιρικό σχέδιο μεταφορών με στόχο την ελαχιστοποίηση της κατανάλωσης καυσίμων, παρέχει έναν στόχο για μείωση της κατανάλωσης καυσίμων (ανά χώρο καθαρισμού) και τηρεί σε ετήσια βάση αρχεία συντήρησης του στόλου των οχημάτων.
      
         Εκτίμηση και εξακρίβωση
      
      Ο αιτών υποβάλλει αντίγραφο του εταιρικού σχεδίου μεταφορών, τον τελευταίο στόχο για μείωση της κατανάλωσης καυσίμων και την ετήσια εξέλιξη της κατανάλωσης καυσίμων με βάση τον αριθμό των χώρων καθαρισμού. Ο αιτών υποβάλλει αντίγραφο του προγράμματος συντήρησης για τον στόλο οχημάτων. Τα αρχεία συντήρησης των οχημάτων μπορούν να χρησιμοποιηθούν ως απόδειξη της συμμόρφωσης.
      
         Κριτήριο Ο10 —   Αποδοτικότητα των πλυντηρίων ρούχων που ανήκουν ή μισθώνονται από τον αιτούντα (μέχρι 4 βαθμοί)
      
      Το κριτήριο αυτό ισχύει μόνο για πλυντήρια ρούχων που ανήκουν ή μισθώνονται από τον αιτούντα, είτε είναι εγκατεστημένα στις εγκαταστάσεις του αιτούντος είτε στους χώρους καθαρισμού, για το πλύσιμο πανιών, σφουγγαριστρών και στολών του προσωπικού που χρησιμοποιούνται στο πλαίσιο της παροχής υπηρεσιών καθαρισμού εσωτερικών χώρων με οικολογικό σήμα της ΕΕ.
      Το υποκριτήριο O10 α) ισχύει μόνον εφόσον χρησιμοποιούνται οικιακά πλυντήρια ρούχων που καλύπτονται από τον κατ' εξουσιοδότηση κανονισμό (ΕΕ) αριθ. 1061/2010 της Επιτροπής (8), καθώς και από τον κανονισμό (ΕΕ) αριθ. 1015/2010 της Επιτροπής (9).
      
         O10 α):   Ενεργειακό σήμα (μέχρι 2 βαθμοί)
      
      Ο αιτών συγκεντρώνει βαθμούς με βάση το ποσοστό των οικιακών πλυντηρίων ρούχων (με στρογγυλοποίηση στον επόμενο ακέραιο) που συμμορφώνονται με το ενεργειακό σήμα της ΕΕ της τάξης A++ ή A+++ για την ενεργειακή απόδοση σύμφωνα με τον κατ' εξουσιοδότηση κανονισμό (ΕΕ) αριθ. 1061/2010, ως εξής:
      
                  —
               
               
                  τουλάχιστον 50 % πλυντήρια της τάξης Α++: 1 βαθμός
               
            
                  —
               
               
                  τουλάχιστον 90 % πλυντήρια της τάξης Α++: 2 βαθμοί
               
            
                  —
               
               
                  τουλάχιστον 50 % πλυντήρια της τάξης Α+++: 2 βαθμοί
               
            
         O10 β):   Αποδοτική χρήση του νερού (2 βαθμοί)
      
      
         Οικιακά πλυντήρια ρούχων: η κατανάλωση νερού από οικιακά πλυντήρια ρούχων που ανήκουν ή μισθώνονται από τον αιτούντα είναι μικρότερη από ή ίση με τα κριτήρια συγκριτικής αξιολόγησης για την κατανάλωση νερού που καθορίζονται στο παράρτημα IV του κανονισμού (ΕΕ) αριθ. 1015/2010. Τα κριτήρια συγκριτικής αξιολόγησης υπολογίζονται σύμφωνα με το πρότυπο EN 60456, χρησιμοποιώντας τον κανονικό κύκλο πλυσίματος (πρόγραμμα για βαμβακερά στους 60 °C).
      
                  Υποκατηγορία προϊόντων
               
               
                  Κατανάλωση νερού: [λίτρα/κύκλο]
               
            
                  Οικιακά πλυντήρια ρούχων με διαβαθμισμένη χωρητικότητα 3 kg
               
               
                  39
               
            
                  Οικιακά πλυντήρια ρούχων με διαβαθμισμένη χωρητικότητα 3,5 kg
               
               
                  39
               
            
                  Οικιακά πλυντήρια ρούχων με διαβαθμισμένη χωρητικότητα 4,5 kg
               
               
                  40
               
            
                  Οικιακά πλυντήρια ρούχων με διαβαθμισμένη χωρητικότητα 5 kg
               
               
                  39
               
            
                  Οικιακά πλυντήρια ρούχων με διαβαθμισμένη χωρητικότητα 6 kg
               
               
                  37
               
            
                  Οικιακά πλυντήρια ρούχων με διαβαθμισμένη χωρητικότητα 7 kg
               
               
                  43
               
            
                  Οικιακά πλυντήρια ρούχων με διαβαθμισμένη χωρητικότητα 8 kg
               
               
                  56
               
            ΚΑΙ
      
         Επαγγελματικά πλυντήρια ρούχων: η κατανάλωση νερού από επαγγελματικά πλυντήρια ρούχων που ανήκουν ή μισθώνονται από τον αιτούντα είναι μικρότερη από ή ίση με 7 L ανά kg ρούχων για πλύσιμο.
      
         Εκτίμηση και εξακρίβωση
      
      Ο αιτών υποβάλλει ετήσια στοιχεία (κατάλογο όλων των οικιακών πλυντηρίων ρούχων που διαθέτει και που χρησιμοποιούνται για το πλύσιμο πανιών, σφουγγαριστρών και στολών του προσωπικού που χρησιμοποιούνται στο πλαίσιο παροχής των υπηρεσιών καθαρισμού εσωτερικών χώρων με οικολογικό σήμα της ΕΕ) και τεκμηρίωση από την οποία προκύπτει η τάξη ενεργειακής απόδοσης των υφιστάμενων οικιακών πλυντηρίων ρούχων.
      Δελτία προϊόντων σύμφωνα με το παράρτημα II του κατ' εξουσιοδότηση κανονισμού (ΕΕ) αριθ. 1061/2010 μπορούν να χρησιμοποιούνται ως απόδειξη της συμμόρφωσης με αυτή την απαίτηση.
      Σε περίπτωση που η τεκμηρίωση που αναφέρεται ανωτέρω δεν είναι διαθέσιμη, η συμμόρφωση με το κριτήριο O10 β) μπορεί να αποδειχτεί με την υποβολή τεκμηρίωσης σχετικά με τη συνολική ετήσια κατανάλωση νερού. Σε αυτή την περίπτωση θεωρείται ότι πραγματοποιούνται συνολικά 220 κανονικοί κύκλοι πλυσίματος ανά έτος.
      
         Κριτήριο Ο11 —   Υπηρεσίες που φέρουν οικολογικό σήμα, και άλλα προϊόντα που φέρουν οικολογικό σήμα (μέχρι 5 βαθμοί)
      
      Το κριτήριο αυτό ισχύει για τη χρήση των υπηρεσιών και/ή προϊόντων που φέρουν οικολογικό σήμα, οριζόμενα ως υπηρεσίες και/ή προϊόντα που δεν χρησιμοποιούνται άμεσα στην παροχή υπηρεσιών καθαρισμού εσωτερικών χώρων με οικολογικό σήμα της ΕΕ, αλλά χρησιμοποιούνται για την υποστήριξη των καθημερινών επιχειρηματικών δραστηριοτήτων του αιτούντος που σχετίζονται με τις παρεχόμενες υπηρεσίες καθαρισμού εσωτερικών χώρων με οικολογικό σήμα της ΕΕ. Αυτές μπορεί να περιλαμβάνουν, μεταξύ άλλων, υπηρεσίες (π.χ. πλύσιμο ρούχων και οχημάτων) που ανατίθενται από τον αιτούντα σε τρίτα μέρη. Μπορεί να καλύπτουν προϊόντα όπως απορρυπαντικά ρούχων, απορρυπαντικά πλυντηρίων πιάτων ή φωτοαντιγραφικό χαρτί.
      
         Ο11 α)   Υπηρεσίες που φέρουν οικολογικό σήμα (μέχρι 2 βαθμοί)
      
      Το 100 % ενός είδους υπηρεσίας ανατίθεται σε φορέα παροχής υπηρεσιών που έχει λάβει το οικολογικό σήμα της ΕΕ ή άλλο οικολογικό σήμα EN ISO 14024 τύπου Ι το οποίο αναγνωρίζεται επίσημα σε εθνικό ή περιφερειακό επίπεδο στα κράτη μέλη για την εν λόγω υπηρεσία (1 βαθμός για κάθε υπηρεσία, με ανώτατο όριο τους 2 βαθμούς συνολικά)
      
         Ο11 β)   Προϊόντα που φέρουν οικολογικό σήμα (μέχρι 3 βαθμοί)
      
      Το 100 % των μονάδων προϊόντων μιας ομάδας προϊόντων έχουν λάβει το οικολογικό σήμα της ΕΕ ή άλλο οικολογικό σήμα EN ISO 14024 τύπου Ι το οποίο αναγνωρίζεται επίσημα σε εθνικό ή περιφερειακό επίπεδο στα κράτη μέλη (0,5 βαθμοί για κάθε ομάδα προϊόντων, με ανώτατο όριο τους 3 βαθμούς συνολικά)
      
         Σημείωση: Προϊόντα που φέρουν το οικολογικό σήμα, όπως υφάσματα και σφουγγαρίστρες, και αναλώσιμα είδη που παρέχονται στους πελάτες στο πλαίσιο σύμβασης δεν εμπίπτουν στο πεδίο εφαρμογής του εν λόγω κριτηρίου. Για το εν λόγω υποκριτήριο, «ομάδα προϊόντων» θεωρείται μια ομάδα προϊόντων όπως καθορίζεται από τα κριτήρια του οικολογικού σήματος της ΕΕ ή τα κριτήρια άλλου σήματος ISO τύπου I (π.χ. «προϊόντα χαρτιού», «απορρυπαντικά ρούχων», «κλωστοϋφαντουργικά προϊόντα»).
      
         Εκτίμηση και εξακρίβωση
      
      
               
                  
                     O11α)
                  
               
               
                  Ο αιτών υποβάλλει, μαζί με τα σχετικά τιμολόγια, κατάλληλα στοιχεία που αποδεικνύουν ότι οι υπηρεσίες που έχουν ανατεθεί σε τρίτο μέρος έχουν πιστοποιηθεί με σήμα ISO τύπου I.
               
            
               
                  
                     O11β)
                  
               
               
                  Ο αιτών υποβάλλει στοιχεία και τεκμηρίωση (συμπεριλαμβανομένων των σχετικών τιμολογίων) από τα οποία προκύπτουν οι ποσότητες των εν λόγω προϊόντων που χρησιμοποιήθηκαν και αντίγραφο των σχετικών πιστοποιήσεων με οικολογικό σήμα της ΕΕ ή σήμα ISO τύπου I και/ή αντίγραφο των ετικετών των συσκευασιών.
               
            
         Κριτήριο O12 —   αναλώσιμα είδη και ηλεκτρικοί στεγνωτήρες χεριών που παρέχονται στον πελάτη (μέχρι 3 βαθμοί)
      
      Το κριτήριο αυτό ισχύει μόνο εάν ο αιτών είναι αρμόδιος για την παροχή αναλώσιμων ειδών που χρησιμοποιούνται στους χώρους καθαρισμού σε τουλάχιστον μία σύμβαση για υπηρεσίες καθαρισμού με οικολογικό σήμα της ΕΕ. Μόνο αναλώσιμα είδη και ηλεκτρικοί στεγνωτήρες χεριών που παρέχονται ως μέρος των συμβάσεων αυτών καλύπτονται από αυτό το κριτήριο:
      
         O12 α)   Σαπούνια χεριών (1 βαθμός)
      Στο 70 % τουλάχιστον των σαπουνιών χεριών, κατ' όγκο παρεχόμενο ανά έτος, έχει απονεμηθεί το οικολογικό σήμα της ΕΕ για καλλυντικά που ξεπλένονται μετά τη χρήση σύμφωνα με την απόφαση 2014/893/ΕΕ της Επιτροπής (10), ή άλλο οικολογικό σήμα EN ISO 14024 τύπου Ι το οποίο αναγνωρίζεται επίσημα σε εθνικό ή περιφερειακό επίπεδο στα κράτη μέλη.
      
         O12 β)   Χαρτικά είδη (1 βαθμός)
      Στο 90 % τουλάχιστον των αναλώσιμων χαρτικών ειδών (χαρτί για την ατομική υγιεινή και απορροφητικό χαρτί), κατά βάρος ή κατ' όγκο που παρέχεται ανά έτος, κατά περίπτωση, έχει απονεμηθεί το οικολογικό σήμα της ΕΕ για χαρτί υγείας-καθαριότητας σύμφωνα με την απόφαση 2009/568/ΕΚ της Επιτροπής (11), ή άλλο οικολογικό σήμα EN ISO 14024 τύπου Ι το οποίο αναγνωρίζεται επίσημα σε εθνικό ή περιφερειακό επίπεδο στα κράτη μέλη.
      
         O12 γ)   Υφασμάτινες πετσέτες σε ρολό (1 βαθμός)
      Στο 50 % τουλάχιστον των υφασμάτινων πετσετών σε ρολό, με βάση τον αριθμό ρολών που παρέχονται ανά έτος, έχει απονεμηθεί το οικολογικό σήμα της ΕΕ για κλωστοϋφαντουργικά προϊόντα σύμφωνα με την απόφαση 2014/350/ΕΕ της Επιτροπής ή άλλο οικολογικό σήμα EN ISO 14024 τύπου I για κλωστοϋφαντουργικά προϊόντα ή υφασμάτινες πετσέτες για διανομείς πετσετών, το οποίο αναγνωρίζεται επίσημα σε εθνικό ή περιφερειακό επίπεδο στα κράτη μέλη.
      
         O12 δ)   Ηλεκτρικοί στεγνωτήρες χεριών (1 βαθμός)
      Όλοι οι ηλεκτρικοί στεγνωτήρες χεριών που παρέχονται και συντηρούνται από τον αιτούντα διαθέτουν αισθητήρες εγγύτητας ή έχουν λάβει οικολογικό σήμα EN ISO 14024 τύπου Ι το οποίο αναγνωρίζεται επίσημα σε εθνικό ή περιφερειακό επίπεδο στα κράτη μέλη.
      
         Εκτίμηση και εξακρίβωση
      
      Ο αιτών αναφέρει, για κάθε σύμβαση παροχής υπηρεσιών με οικολογικό σήμα της ΕΕ είτε αυτή περιλαμβάνει την παροχή αναλώσιμων ειδών είτε όχι, ετήσια στοιχεία (εμπορική ονομασία και βάρος, όγκο ή αριθμό τεμαχίων) και τεκμηρίωση (συμπεριλαμβανομένων των σχετικών τιμολογίων) από τα οποία προκύπτουν τα αναλώσιμα είδη που παρασχέθηκαν. Όταν χρησιμοποιούνται προϊόντα με οικολογικό σήμα της ΕΕ, ο αιτών υποβάλλει αντίγραφο του πιστοποιητικού οικολογικού σήματος της ΕΕ από το οποίο φαίνεται ότι το σήμα απονεμήθηκε, κατά περίπτωση, σύμφωνα με την:
      
                  —
               
               
                  απόφαση 2014/893/ΕΕ·
               
            
                  —
               
               
                  απόφαση 2009/568/ΕΚ·
               
            
                  —
               
               
                  απόφαση 2014/350/ΕΕ.
               
            Όταν χρησιμοποιούνται προϊόντα που φέρουν άλλο σήμα ISO τύπου I, ο αιτών υποβάλλει αντίγραφο του πιστοποιητικού του σήματος τύπου Ι και/ή αντίγραφο της ετικέτας της συσκευασίας.
      Για τους ηλεκτρικούς στεγνωτήρες χεριών, ο αιτών υποβάλλει στοιχεία τα οποία δείχνουν τον τρόπο με τον οποίο πληρούνται οι απαιτήσεις (π.χ. ετικέτα συσκευασίας ή τεχνικά στοιχεία που αποδεικνύουν την παρουσία πιστοποίησης με σήμα ISO τύπου Ι ή αισθητήρων εγγύτητας).
      
         (1)  Κανονισμός (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για τον καθορισμό των απαιτήσεων διαπίστευσης και εποπτείας της αγοράς όσον αφορά την εμπορία των προϊόντων και για την κατάργηση του κανονισμού (ΕΟΚ) αριθ. 339/93 (ΕΕ L 218 της 13.8.2008, σ. 30).
      
         (2)  Κανονισμός (ΕΚ) αριθ. 1221/2009 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, περί της εκούσιας συμμετοχής οργανισμών σε κοινοτικό σύστημα οικολογικής διαχείρισης και οικολογικού ελέγχου (EMAS) και για την κατάργηση του κανονισμού (ΕΚ) αριθ. 761/2001 και των αποφάσεων της Επιτροπής 2001/681/ΕΚ και 2006/193/ΕΚ (ΕΕ L 342 της 22.12.2009, σ. 1).
      
         (3)  Απόφαση (ΕΕ) 2017/1217 της Επιτροπής, της 23ης Ιουνίου 2017, για τον καθορισμό των κριτηρίων απονομής του οικολογικού σήματος της ΕΕ σε προϊόντα καθαρισμού σκληρών επιφανειών (ΕΕ L 180 της 12.7.2017, σ. 45).
      
         (4)  Κανονισμός (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ. 1907/2006 (ΕΕ L 353 της 31.12.2008, σ. 1).
      
         (5)  Απόφαση 2014/350/ΕΕ της Επιτροπής, της 5ης Ιουνίου 2014, για τον καθορισμό οικολογικών κριτηρίων απονομής του οικολογικού σήματος της ΕΕ σε κλωστοϋφαντουργικά προϊόντα (ΕΕ L 174 της 13.6.2014, σ. 45).
      
         (6)  Κατ' εξουσιοδότηση κανονισμός (ΕΕ) αριθ. 665/2013 της Επιτροπής, της 3ης Μαΐου 2013, που συμπληρώνει την οδηγία 2010/30/ΕΕ του Ευρωπαϊκού Κοινοβουλίου και του Συμβουλίου όσον αφορά την επισήμανση της κατανάλωσης ενέργειας από ηλεκτρικές σκούπες (ΕΕ L 192 της 13.7.2013, σ. 1).
      
         (7)  Κανονισμός (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου, της 20ής Ιουνίου 2007, που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων (ΕΕ L 171 της 29.6.2007, σ. 1).
      
         (8)  Κατ' εξουσιοδότηση κανονισμός (ΕΕ) αριθ. 1061/2010 της Επιτροπής, της 28ης Σεπτεμβρίου 2010, που συμπληρώνει την οδηγία 2010/30/ΕΕ του Ευρωπαϊκού Κοινοβουλίου και του Συμβουλίου όσον αφορά την επισήμανση της κατανάλωσης ενέργειας των οικιακών πλυντηρίων ρούχων (ΕΕ L 314 της 30.11.2010, σ. 47).
      
         (9)  Κανονισμός (ΕΕ) αριθ. 1015/2010 της Επιτροπής, της 10ης Νοεμβρίου 2010, σχετικά με την εφαρμογή της οδηγίας 2009/125/ΕΚ του Ευρωπαϊκού Κοινοβουλίου και του Συμβουλίου όσον αφορά τις απαιτήσεις οικολογικού σχεδιασμού για οικιακά πλυντήρια ρούχων (ΕΕ L 293 της 11.11.2010, σ. 21).
      
         (10)  Απόφαση 2014/893/ΕΕ της Επιτροπής, της 9ης Δεκεμβρίου 2014, σχετικά με τον καθορισμό των οικολογικών κριτηρίων απονομής του οικολογικού σήματος της EE για καλλυντικά προϊόντα που ξεπλένονται μετά τη χρήση (ΕΕ L 354 της 11.12.2014, σ. 47).
      
         (11)  Απόφαση 2009/568/ΕΚ της Επιτροπής, της 9ης Ιουλίου 2009, για τον καθορισμό οικολογικών κριτηρίων απονομής του κοινοτικού οικολογικού σήματος σε χαρτί υγείας-καθαριότητας (ΕΕ L 197 της 29.7.2009, σ. 87).